Η Εικόνα της Σοβιετικής Ένωσης στην Ελλάδα: 1949-1967
Creators: name: Δριστέλας, Ηλίας Ιωάννη
Publisher: name: Aristotle University of Thessaloniki
Year: 2016
Subjects: Σοβιετική Ένωση, Απόψεις, Ελλάδα
Soviet Union, Views, Greece

description: Βασικό σημείο εξέτασης της εργασίας, η οποία έχει ως στόχο τη μελέτη της εικόνας της Σοβιετικής Ένωσης στην Ελλάδα κατά την περίοδο 1949-1967, είναι και το κατά πόσο η εικόνα αυτή υπήρξε στατική κι ενιαία. Σημαντικό ερώτημα δηλαδή που τίθεται είναι εάν υπήρξαν διαφοροποιήσεις στην πρόσληψη της σοβιετικής εικόνας στις διάφορες πολιτικές δυνάμεις της περιόδου. Απαραίτητο υλικό για την προσέγγιση του ζητήματος αποτελεί η δημόσια τοποθέτηση των πολιτικών ηγετών για το σοβιετικό κράτος. Ενδιαφέρον, επίσης, παρουσιάζει και η άποψη ανθρώπων που ανέπτυξαν συγγραφική δραστηριότητα σχετικά με την ΕΣΣΔ, ενώ απαραίτητη προϋπόθεση για την καλύτερη κατανόηση αυτών των απόψεων αποτελεί και η εξέταση των παραγόντων που οδήγησαν στη διαμόρφωση της εικόνας του σοβιετικού κράτους στη σκέψη των ανθρώπων των γραμμάτων. Ο βασικός διαχωρισμός γίνεται σε δύο ενότητες που καλύπτουν η μία την πολιτική και η άλλη την πολιτιστική πλευρά του ζητήματος. Τα υποκεφάλαια της πολιτικής ενότητας χωρίζονται κυρίως με βάση τις αλλαγές στη διακυβέρνηση της χώρας: α) οι πρώτες μετεμφυλιακές κυβερνήσεις, β) η περίοδος διακυβέρνησης της ΕΡΕ και γ) οι κυβερνήσεις της περιόδου 1963-1967. Η ενότητα που πραγματεύεται τις αναφορές συγγραφέων χωρίζεται κυρίως στις υποενότητες των: α) φιλοσοβιετικών και β) αντισοβιετικών απόψεων, εκδόσεων και γενικότερα δημόσιων τοποθετήσεων. Βεβαίως, η πληθώρα των αναφορών της περιόδου για τη Σοβιετική Ένωση στον πολιτικό και πολιτιστικό χώρο επιτρέπει τη μελέτη του θέματος ως ένα βαθμό μόνο. Τελικώς, όμως, ο βασικός στόχος παραμένει η όσο το δυνατόν καλύτερη κατανόηση της σοβιετικής εικόνας στην Ελλάδα με βάση το διασωθέν, δημοσιοποιημένο και αρχειακό υλικό, αλλά και η αναζήτηση των παραγόντων που επηρέασαν τη διαμόρφωση αυτής της εικόνας και την τυχόν αλλαγή της με το πέρασμα των χρόνων.
description: An important point of this essay that aims to explore the shaping of the Soviet image in Greece between 1949-1967 is whether this image was static and “uniform”. An important question is whether there have been variations in the “recruitment” of the image of Soviet Union in various political forces during this period. Necessary equipment for the approximation of the issue is the public statements of the Greek political leaders for the Soviet state. Interesting issue also is the view of people who developed writing activity for USSR, and a prerequisite for the understanding of these aspects is also the, best possible, examination of the factors that affected the formation of the Soviet image in the thought of Greeks authors. The main distinction made in two sections covering the first the political and the second the cultural aspects. The division of the political unity’s subsections mainly based on changes in the governance of the country: a) the first post-civil war governments, b) the governance period of ERE and c) the governments between 1963-1967. The section that refers to Greek author's reports divided mainly in subdivisions of: a) pro-Soviet and b) anti-Soviet views, publications and generally public statements. Of course, the large number of reports for the Soviet state in the political and cultural environment allows the study of this matter to a certain extent only. Ultimately, however, the main goal remains the best possible understanding of the Soviet image in Greece by surviving, publicized and archival material, but also the search for factors that influenced the formation and the possible changes of this image.